CELEX: 32002D0878
Language: hu
Date: 2002-11-06 00:00:00
Title: A Bizottság határozata (2002. november 6.) a puhatestű állatok bonamiosis (Bonamia ostreae) és marteiliosis (Marteilia refringens) betegségeinek kimutatására és megállapítására szolgáló mintavételi tervek és diagnosztikai módszerek létrehozásáról (az értesítés a C(2002) 4327. számú dokumentummal történt)EGT vonatkozású szöveg

Avis juridique important

|

32002D0878

Official Journal L 305 , 07/11/2002 P. 0057 - 0058

A BIZOTTSÁG HATÁROZATA(2002. november 6.)a puhatestű állatok bonamiosis (Bonamia ostreae) és marteiliosis (Marteilia refringens) betegségeinek kimutatására és megállapítására szolgáló mintavételi tervek és diagnosztikai módszerek létrehozásáról(az értesítés a C(2002) 4327. számú dokumentummal történt)(EGT vonatkozású szöveg)(2002/878/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó Szerződésre,tekintettel a legutóbb a 98/45/EK irányelvvel[1] módosított, a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre[2] és különösen annak 15. cikkére,mivel:(1) A tudományos ismeretek, gyakorlati tapasztalatok és a nemzetközi iránymutatások fejlődésének figyelembevétele céljából szükséges korszerűsíteni a puhatestűek egyes betegségei kimutatására és megállapítására vonatkozó mintavételi tervek és diagnosztikai módszerek megállapításáról szóló, 1994. május 16-i 94/306/EK bizottsági határozatban[3] megállapított terveket és módszereket.(2) A szakértők egyetértettek abban, hogy megfelelőek a Nemzetközi Állat-járványügyi Hivatal (OIE) Víziállat-betegségek Diagnosztikai Kézikönyve legújabb kiadásában megállapított mintavételi tervek és diagnosztikai módszerek a bonamiosis (Bonamia ostreae) és marteiliosis (Marteilia refringens) betegségekre, valamint az abnormális mortalitásra vonatkozóan. Ezért e kézikönyv 2000. évi harmadik kiadásával összhangban kell végezni az e betegségekre vonatkozó mintavételt és diagnosztizálást a jóváhagyott övezetek és gazdaságok elismerésével kapcsolatban, valamint azon állományok vizsgálatánál, ahol abnormális mortalitás fordult elő.(3) Ezért a 94/306/EK határozat hatályát veszti és helyébe e határozat lép.(4) Az új követelmények végrehajtásához elegendő időt kell biztosítani.(5) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA melléklet megállapítja a puhatestűek abnormális mortalitása esetében a bonamiosis (Bonamia ostreae) és a marteiliosis (Marteilia refringens) betegségek kimutatására és megállapítására szolgáló, valamint a jóváhagyott (mentes) övezetek és gazdaságok elismerése céljából a mintavételi és diagnosztikai módszereket.2. cikkA 94/306/EK határozat hatályát veszti.A hatályon kívül helyezett határozatra történő hivatkozást az e határozatra való hivatkozásként kell értelmezni.3. cikkEzt a határozatot 2003. január 6-tól kell alkalmazni.4. cikkEnnek a határozatnak a tagállamok a címzettjei.Kelt Brüsszelben, 2002. november 6-án.a Bizottság részérőlDavid BYRNEa Bizottság tagjaMELLÉKLETMintavételi és diagnosztikai módszerek a bonamiosis (Bonamia ostreae) és marteiliosis (Marteilia refringens) kimutatására és megállapításáraAz abnormális mortalitás esetében valamint a jóváhagyott (mentes) övezetek és gazdaságok elismerése céljára a puhatestűek bonamiosis (Bonamia ostreae) és marteiliosis (Marteilia refringens) betegségei kimutatására és megállapítására vonatkozó mintavételi és diagnosztikai módszereknek, beleértve a technológiát, a vizsgálati eljárásokat, az alkalmazott táptalajokat, azok szabványosítását és az eredmények értelmezését, meg kell felelniük a Víziállat- betegségek Diagnosztikai Kézikönyve (OIE Diagnostic Manual for Aquatic Animal Diseases, Third Edition) harmadik kiadása, puhatestűek betegségeiről szóló 3. része I. fejezetének 2. pontjában (Általános információk), 3. fejezetének 1.1. pontjában (bonamiosis) és 3. fejezetének 1.3. pontjában meghatározott követelményeknek.[1] HL L 189. 1998.7.3., 12. o.[2] HL L 46. 199--1.2.19., 1. o.[3] HL L 133., 1994.5.28., 51. o.